Jure Krišto 


Crkva i država. Slučaj vjerskih prijelaza u 
Nezavisnoj Državi Hrvatskoj 


Problem je vjerskih prijelaza u Nezavisnoj Državi Hrvats- 
koj (NDH) među najvećim opterećenjima te kratkotrajne 
države (1941.-1945.) No, usuđujem se reći, ujedno je to i 
veliki problem historiografije. Nema, naime, sumnje da je 
Katolička crkva (KC) igrala važnu ulogu u pitanju vjerskih 
prijelaza u NDH, ali se historiografski o tome nerijetko su- 
dilo na temelju promidžbe umjesto stvarnih pokazatelja. 


No, bilo je i najbezočnijih krivotvorenja u vezi s tim proble- 
mom, u vrijeme rata, ali i u nedavnoj prošlosti.' U svome 
opsežnom djelu Vladimir Dedijer falsificira čak pismo 
državnog tajnika Svete (Sv.) Stolice njezinu predstavniku 
pri Biskupskoj konferenciji u NDH opatu Giuseppeu Mar- 
coneu od 2. travnja 1943., pogrešno ga prevodeći, očito 
namjerno.? Dedijer je, naime, htio svakako sugerirati da 
je i sam vrh KC-a optužio katolički episkopat u Hrvatskoj 
za sudjelovanje u nasilnima vjerskim prijelazima. Stoga, 
umjesto kardinalove izjave kako je pismo katoličkog epis- 
kopata Paveliću u prigodi zasjedanja Biskupske konfer- 
encije dostatno da opovrgne optužbe (basta a smentire 
tale accusa), on u kardinalova usta stavlja izjavu kako je 
dovoljno da pokrene osudu hrvatskog episkopata. 


1 Usp. Lj. Boban, Hrvatska u arhivima izbjegličke vlade 1941.-1943., Zagreb, 
1985., 271-315. 

2 Usp. Actes et documents du Saint Sićge relatifs a la Seconde guerre mon- 
diale, 9, Vatican, 1967.-1975., dok. br. 130, 218-219, i J. Krišto, Katolička crkva 
i NDH, 1-2, Zagreb, 1998., dok. br. 258, 265-266, odnosno V. Dedijer, Vatikan i 
Jasenovac. Dokumenti, Beograd, 1987., Prilog Il., 723-738. 

Upravo takva promidžba i obilje predrasuda s njom u vezi 
temeljni su motivi mog upuštanja u rasvjetljavanje tog 
problema. Želim, naime, pokazati kako se kroz pitanje 
vjerskih prijelaza odražava specifičan odnos crkve prema 
državi, u ovom slučaju Katoličke crkve, odnosno njene 
više hijerarhije prema NDH vlastima. Preciznije, u radu 
obrađujem samo djelovanje nadbiskupa Alojzija Stepinca, 
čelnog čovjeka Zagrebačke nadbiskupije, ali i predsjed- 
nika Biskupskih konferencija, što znači predstavnika cijele 
Katoličke crkve u NDH.? 


1. Vjerski prijelazi kao ilustracija napetih odnosa KC-a i 
države 


Prva zakonska uredba nove hrvatske vlasti u vezi s pita- 
njem promjene vjere bila je Zakonska odredba o prijelazu 
s jedne vjere u drugu od 3. svibnja 1941. godine,“ no ona 
je do sada bila više mistificirana negoli analizirana, ako 
je uopće i bila predmetom ozbiljnoga historiografskog 
studija. Ta uredba ima samo dva članka: 1. “ukidaju se svi 
dosadašnji zakonski propisi o načinu prijelaza s jedne vjere 
na drugu“ (nije, dakle, riječ samo o prijelazu na katoli- 
cizam) i 2. za prijelaz u drugu vjeru od sada je potrebna 
valjana prijava nadležnim vlastima o nakani prijelaznika te 
ispunjenje vjerskih propisa vjerske zajednice u koju osoba 
želi prijeći. 


3 Obradu iste problematike u Šibenskoj i Senjskoj biskupiji usp. u: J. Krišto, 
Vjerski prijelazi u NDH - primjer Šibenske biskupije, Časopis za suvremenu 
povijest, g.XXIX., br. 2, Zagreb, 1997., 235-248, i isti, Katolička crkva i NDH, 1, 
n.dj., 235-263. 

4 Usp. Narodne novine, br. 19, Zagreb, 5. svibnja 1941. 

Stella Alexander, Church and State in Yugoslavia since 1945, Cambridge, 1979., 
26, uz tu Zakonsku odredbu... navodi 15. svibnja, što je netočno. 

5 Usp. V. Dedijer, n.dj., 165 i 455, te M. Bulajić, Ustaški zločini genocida i suđenje 
Andriji Artukoviću 1986. godine, sv. 3, 1, Beograd, 1988., 367-368. 

Kakva je bila reakcija KC-a na području NDH prema toj ure- 
dbi i vjerskim prijelazima općenito? Ako se išta s pouzda- 
njem može reći u vezi s vjerskim prijelazima u NDH, onda 
je to da se nigdje bolje ne oslikava neslaganje državnih i 
crkvenih vlasti. Taj se sraz može vrlo dobro pratiti jer su se 
dokumenti odnosnih tijela izmjenjivali nevjerojatno usta- 
ljenim ritmom, a izmjena tih dopisa stalno je još i uvećavala 
nesporazume. 


Duhovni je stol Zagrebačke nadbiskupije već 8. svib- 
nja 1941. izdao Okružnicu o prelascima iz drugih vjera u 
katolicizam* iz koje je vidljivo da joj povod nije uredba 
nego zanimanje inovjeraca za prelazak u katolicizam, no 
Katolička je crkva, usto, i reagirala na pokušaj državne 
vlasti da je instrumentalizira, a tako što je u jednome 
od svojih prvih zakonskih akata zašla u njeno područje.? 
Za razliku od vladine uredbe, koja objektivno olakšava 
vjerske prijelaze, najviši autoritet KC-a u NDH naglašava 
svoje kriterije za pristup u KC, koji taj proces objektivno 
otežavaju. Cijela se Okružnica..., pak, može svesti na jedno: 
pristup u KC mora biti potpuno slobodan izraz vjere, bez 
ikakvih drugih primjesa, što znači da mora uslijediti poslije 
solidne priprave i pouke. Svećenstvo se na terenu, kako bi 
se unaprijed spriječile bile kakve ishitrenost i žurba, pritom 
upozorava “da /se/ u ovim delikatnim pitanjima ljudske 
duše postupa strogo po načelima katoličke Crkve čuvajući 
njezino dostojanstvo i ugled.“ 


Umjesto tijesne suradnje države i KC-a u NDH, spomenutim 
su se dokumentima u samome početku državnog života 
uspostavili kriteriji u vezi s vjerskim prijelazima te izgradio 


6 Usp. Katolički list (KL), g. XCII., br. 19, Zagreb, 15. svibnja 1941., 230-231, te 
br. 23, Zagreb, 11. lipnja 1941., Prilog, 4. 
7 Neutemeljenom mi se, u tom sklopu, čini tvrdnja izrečena u knjizi Tajni do- 
kumenti o odnosima Vatikana i ustaške “NDH", Zagreb, 1952., 91: 
Ipak se po svemu vidi, da je najviša crkvena instancija u Hrvatskoj svojski prionula 
ustaškoj akciji i čitav svoj aparat stavila u službu masovnog pokrštavanja. 

zid razdora između države i KC-a. Ministarstvo je bogo- 
štovlja i nastave, štoviše, izišlo 27. svibnja 1941. s novim 
dokumentom o vjerskim prelascima - Uputom o prijelazu 
s jedne vjere u drugu.* Pažljivim čitanjem tog tumačenja 
zakonske uredbe od 3. svibnja lako je ustanoviti da se 
vlast povukla pred odlučnošću KC-a. Ministar Mile Budak, 
naime, upućuje kotarske oblasti i gradska poglavarstva da 
u njihovu nadležnost “spada samo izdanje potvrde dotičnoj 
stranci o njezinoj prijavi vjerozakonskog prelaza“. Nema 
više spomena potvrde o primitku molitelja u vjersku zajed- 
nicu, štoviše Ministarstvo izričito napominje da to “spada 
u brigu dotične stranke“, tj. molitelja. Ministar je, očito, 
shvatio iz Okružnice... Duhovnog stola da ne može očeki- 
vati suradnju Katoličke crkve tako što bi ona bila svojevrsni 
servis za izdavanje potvrda koje Ministarstvo treba. 


Kako bi bila posve sigurna da svećenstvo i drugi zaintere- 
sirani znaju propise KC-a u vezi s vjerskim prijelaznicima, Za- 
grebačka je nadbiskupija, preko uglednog teologa Stjepana 
Bakšića, u početku lipnja 1941. objavila detaljne crkvene 
propise za primanje u KC.? Taj je dokument od magistralne 
važnosti, jer u njemu su navedene smjernice kojima su se 
trebali voditi svećenici ne samo na području Zagrebačke 
nadbiskupije nego i u svim preostalim dijelovima NDH. 
Evo kako najkraće Bakšić odgovara na pitanje tko može 
biti primljen u KC: 

a) Onaj koji je poučen u svim glavnim istinama kat. vjerovanja; 

b) onaj, koji imade iskrenu namjeru pristupiti Kat. Crkvi; 

c) onaj, koji može da živi po načelima Kat. Crkve i 

d) onaj, koji dobije dopuštenje Ordinarijata. 


8 Usp. Narodne novine, Zagreb, 27. svibnja 1941. 

9 Usp. KL, g. XCII., br. 23, Zagreb, 11. lipnja 1941., Prilog. 

Viktor Novak, Magnum crimen. Pola vijeka klerikalizma u Hrvatskoj, Zagreb, 
1948., 620, i od tog dokumenta stvara optužnicu protiv KC-a. 

Na redu je bila civilna vlast. Ministarstvo pravosuđa i 
bogoštovlja uputilo je 14. srpnja 1941. povjerljivi dopis: Bis- 
kupskim Ordinarijatima NDH, a sa svrhom pojašnjenja nekih 
pitanja u vezi prijelaza u druge vjere iz vladine uredbe 
od 3. svibnja, s naglaskom kako se bogatiji i inteligentniji 
pravoslavci neće primati u KC." Taj dokument zavrjeđuje 
duži komentar, ne samo zbog toga što je historiografiji bio 
posebno zanimljiv.'! Dopis je po mnogočemu iznenađujući 
i, politički gledano, predstavlja promašaj, a potpisao ga je, 
spomenuto je, R. Glavaš, svećenik hercegovačke franjevačke 
provincije. Nevjerojatno je, naime, da je vlast poslije Ok- 
ružnice... zagrebačkoga Duhovnog stola i članka uglednoga 
teologa u KL-u uputila tako drsko sročen tekst hrvatskim 
biskupima, sugerirajući im da “zadrže u katekumenatu“ 
one koji bi htjeli postati katolici. Što tek reći o tome da 
nekakvo ministarstvo naređuje biskupima u kakvoj će formi 
komunicirati sa svojim svećenstvom!? 


Moguće bi se taj dokument i mogao interpretirati u smislu 
u kojemu su ga je protumačili dio historiografije i publicis- 
tika!* da Katolička crkva nije i na njega odgovorila, preko 


10 Usp. Arhiv Biskupskog ordinarijata Đakovo (ABOĐ), br. 2088, Đakovo, 
1941. 

V. Novak, n.dj., 622-623, pogrešno prenosi taj dokument, ispuštajući jedan 
njegov odlomak. IM. Bulajić, n.dj., 1, 370, te V. Dedijer, n.dj., 456, donose tekst 
istovjetan Novakovu, samo s različitim interpunkcijama. 

11 Dedijer, n.dj., 456, naglašava taj dokument kako bi pokazao “kako je intimna 
suradnja postojala između episkopata i ustaške vlade. Oni se sasvim povjerljivo 
dogovaraju o metodama likvidacije pravoslavlja /.../. Episkopat je dobio sug- 
estiju, da ne prima one prelaznike, koji bi u strahu pred smrću htjeli postati 
katolicima, ako pripadaju obilježenim kategorijama, za koje su predviđene 
druge, drastične mjere likvidacije!“ Bulajić, pak, navodi upute bez ikakva ko- 
mentara. S druge strane, Radmila Radić, Verom protiv vere, Beograd, 1995., 
75, uočava problematičnost tog dopisa, naglašavajući kako je ono, pisano od 
Radoslava Glavaša, a datirano “14. jula 1941. bilo /.../ direktno mešanje i udar 
na autoritet Katoličke crkve u duhovnim stvarima.“ 

12 Usp. V. Novak, n.dj., 622-623, i S. Alexsander, Church and State..., n.dj., 27 
(bilj. 95). 

pomoćnog biskupa Lacha, i to odmah, 16. srpnja 1941. 
godine.!'? Lach je učtivo odgovorio da se ne slaže s uputama 
Ministarstva pravosuđa i bogoštovlja, ali je uznastojao ne 
zaoštravati situaciju te se u nečemu s njima i složio. Naime, 
zagrebački se Duhovni stol nije mogao složiti s kriterijima 
imovnog stanja ili naobrazbe za selekciju primanja u KC: 
protivilo bi se “duhu, a i zadaći katoličke Crkve, kad bi 
ona načelno odbijala svu inteligenciju od pristupanja u 
katoličku Crkvu“. Jer kriterij za primanje nekoga u KC jest 
“da je njegova namjera stupiti u Crkvu katoličku iskrena i 
poštena.“ Biskup Lach je također pristojno odbio zahtjev 
“da se svaki slučaj prelaza prijavi Ministarstvu uz preporuku 
župskih ureda i hrvatskih nacionalnih ustanova“, izgovara- 
jući se preopterećenošću svećenstva.!“ 


Hrvatske su vlasti potom, 30. srpnja 1941., izdale Okružni- 
cu o prijelazu grkoistočnjaka na katolicizam, kojom se 
oglašavaju pravila u vezi s prelascima. U tom dokumentu 
postoje neki elementi iz povjerljivog dopisa biskupima od 
14. srpnja, no također je vidljivo i da hrvatske vlasti nisu 
htjele poslušati riječ pomoćnog biskupa Lacha od 16. srp- 
nja 1941. nego su odlučile provesti stvari onako kako su ih 
zamislile. Štoviše, Vlada se NDH poprilično bahato ponijela 
u tom dokumentu. Uputama se tako određuje da se pra- 
voslavci ne vraćaju u grkokatolički obred, da se ta potvrda 
ne izdaje “inteligenciji“ i bogatijim osobama te da je za 
prijelaz dostatna “potvrda o osobnoj čestitosti.“"1> 


13 Usp. ABO-, br. 2088, Đakovo, 1941. 

14 Bulajić, n.dj., 370, interpretira to pismo kao da je “interes katoličke Crkve 
da se ne sužava akcija pokatoličavanja." 

Usp., također, Ćiril Petešić, niz članaka u Vjesniku, Zagreb, primjerice članak od 
5. ožujka 1982., gdje se Lachovo pismo ocjenjuje kao “priprema za okružnicu 
vlade od 30. srpnja 1941.," o čemu će još biti riječi. 

15 Hrvatski državni arhiv (HDA), Zagreb, Ministarstvo unutarnjih poslova (MUP) 
NDH, kut. 25, br. 21378/41 i 2777/1941., kut. 25, te KL, g. XCII., br. 31, Zagreb, 
8. kolovoza 1941., 367-368, rubrika Crkvene vijesti. 


Jure Krišto 195 


Crkva je i na tu novu vladinu Okružnicu o prijelazima 
grkoistočnjaka... odgovorila. Zagrebački je nadbiskup 5. 
kolovoza 1941. popratio objavljivanje te vladine uredbe 
sljedećim dopisom, koji je osobno potpisao: 

Br. 11.530 


Prednja se okružnica priopćuje dušobrižnom svećenstvu znanja 
radi time, da se imade u svakoj molbi navesti ili priložiti osim 
potvrde o prijavi o napuštanju iz grčko istočne vjere i potvrda 
o osobnoj čestitosti izdana od kotarske odnosno redarstvene 
vlasti. Što se pak tiče poučavanja prijelaznika, to svećenstvo 
ponovno upućujem na Okružnicu od 11. srpnja 1941. br. 7726 
naročito na točku 4.'% 


Makar kratka, ta popratna bilješka također potvrđuje 
načela kojima se vodila Katolička crkva u pitanjima vjer- 
skih prijelaza. Ona prihvaća ingerenciju civilne vlasti da 
određuje kakvu dokumentaciju prema zakonu građanin 
mora imati za pojedino djelo, ako tu dokumentaciju izdaju 
same civilne vlasti, ali slijedi svoja pravila kada je riječ o 
savjesti i osobnom opredjeljenju građanina. 

U istom broju KL-a u kojemu je bila objavljena ta kratka 
napomena, neposredno poslije nje, donosi se i opaska br. 
11677/41., otisnuta boldiranim slogom: 


U vezi s uputama danima u Katoličkom listu od 11. VI. o. g. br. 
231...I: 


Opazilo se, da se podnesci za primitak u Katoličku Crkvu ili kon- 
validaciju braka još uvijek sastavljaju površno. 


Osobito se ističe: a) da se ne navodi, da li su prelaznici dovoljno 
poučeni /...l; b) da se kod prelaza djece ne navode njihova imena 
i dob, što je važno s obzirom na pitanje, da li su pod cenzurom 
ili ne; c) da se kod konvalidacije braka ne navodi ime jedne ili 
druge strane, zatim gdje su i kada stranke rođene, gdje su ikada 
sklopile brak, kojeg su staleža te čime je to dokazano: Vjenčanim 
listom ili drugim nesumnjivim dokumentima; ako je njihov brak 
razveden, da li o tom postoji pravomoćna odluka. 


16 KL, g. XCII., br. 31, 8. kolovoza 1941., 368. 

Time u vezi upozorava se vlč. svećenstvo, da molbe treba sastav- 
ljati iscrpivo prema uputama 1... U protivnom slučaju molbe će 
se sa čitavim spisom vratiti na nadopunu /.../. Odgovornost za 
kasnije rješenje molbi i eventualne neugodnosti stranaka nose 
sami dušobrižnici. 
Izgleda da se tu očituje određeni pomak u nadbiskupovoj 
taktici prema državnim vlastima u vezi s pitanjem vjerskih 
prijelaza. Stepinac je, čini se, zaključio da je, umjesto na- 
tezanja s vladinim tijelima, s kojima je ionako bilo teško 
izići na kraj, mnogo lakši put pritisak na vlastito svećenstvo 
na terenu. To je, prema svemu sudeći, smisao tih instruk- 
cija i poruka - kao da nadbiskup veli svome svećenstvu: 
“Pokušajte obdržavati vladine uredbe, ali tako da se moje 
ne prekrše.“ 


Mora se, pritom, priznati da je svećenstvu na terenu bilo 
najteže. Poteškoće birokratske naravi nisu, dakako, bile 
najvažnije u opiranju katoličkog svećenstva politici “ pre- 
vjeravanja.“"" Nije, dakako, ni činovništvu bilo mnogo lakše, 
jer je moralo iz nejasnih i ponekad proturječnih odredaba 
izvlačiti pravila ponašanja u konkretnim slučajevima. 


Vlasti NDH su u drugoj polovici 1941. godine odlučile 
oduzeti nadleštvo raznim ministarstvima za bavljenje vjer- 
skim pitanjima te osnovati jedno državno tijelo koje bi se 
samo time bavilo. Tako je, 10. listopada 1941., osnovan, pri 
Državnom ravnateljstvu za ponovu, Vjerski odsjek, “u čiju 
nadležnost spadaju sva pitanja, koja se odnose na prelaže- 


17 Opiranje KC-a državnoj politici prevjeravanja pokazuje se ne samo kod više 
hijerarhije nego i kod nižeg svećenstva, o čemu čak i civilne vlasti posredno 
svjedoče (usp. pismo predstojnika požeškog kotara nadbiskupu Stepincu, Nova 
Gradiška, 28. siječnja 1942., te njegove zahtjeve, koje je, popratnim pismom, 
državna vlast ponovila, u: R. Pattee, The Case of Cardinal Aloysius Stepinac, 
Milwaukee, 1953., dok. br. LII, 395-397, i Popratno pismo Tajni br. 253-1942., 
397). Nadbiskup je na to pismo odgovorio 8. veljače 1942. preko Nadbiskupsk- 
oga sudbenog stola, a pismo je potpisao pomoćni biskup F. Salis-Seewis (usp. 
isto, dok. br. LIV, 398-399). 

nje sa grčko-istočne vjere na vjeru katoličku, muslimansku 
ili evangeličku."'š Čak i ta zakonska uredba o osnivanju 
tijela koje će se baviti samo pitanjima povezanima za vjer- 
ske prijelaze svjedoči kako je bilo teško provesti intencije 
Vlade NDH u toj stvari. Naime, u t. 1 tog se dokumenta 
određuje: 
Sve upute, koje bude rečeni vjerski odsjek izdavao, mjerodavne 
su, pa se stoga nalaže svima područnim vlastima, da se tih uputa 
imaju držati. 
Odmah potom u dokumentu se naređuje da se od mo- 
litelja za prijelaz u drugu vjeru “ne smije ubirati nikakva 
posebna pristojba“, a sljedećom se točkom određuje da se 
sve molbe moraju “riešavati bez ikakvog odvlačenja.“ U t. 
5 te odredbe vjerojatno su ponajbolje izraženi problemi u 
vezi s vladinim program vjerskih prijelaza: 
Sve oblasti imadu strogo paziti na to, da nitko ne vrši bilo ka- 
kovog moralnoga ili materijalnog pritiska, a najmanje, da silom 
prinuđuje bilo koga, da prelazi s jedne vjere na drugu. Takove 
počinitelje imadu vlasti u tom poslu najenergičnije spriečiti, Ve- 
likog župana izviestiti, te protiv njima po zakonu postupati. 
Sljedeća točka nije ništa manje znakovita: 
Područne su oblasti dužne sve one, koji su iz jedne vjere na 
drugu prešli ili preći kane, svim sredstvima najustaškije zaštititi 
protiv svakome bilo predbacivanju bilo osvećivanju ili inom bilo 
kakovom uznemiravanju. 
Vlada, čini se, osnivanjem Vjerskog odsjeka nije htjela 
intenzivirati proces vjerskih prijelaza, kako je obično zak- 
ljučivala prijašnja jugoslavenska historiografija, nego se, 
zapravo, htjela potpuno riješiti te zadaće. To se vidi i po 
tome što je brigu za to skinula s Ministarstava i delegirala 
je jednome trećerazrednom novoosnovanom tijelu. Inače, 
za ravnatelja je Vjerskog odsjeka bio postavljen katolički 


18 KL, g. XCII., br. 43, Zagreb, 30. listopada 1941., i HDA, Zagreb, MUP NDH, 
1276-I-A-1941. 

svećenik franjevac Dionizije Juričev, koji jena tom položaju 
ostao samo nešto više od mjesec dana, do studenoga 1941. 
godine. 


Objavom se novog dokumenta državnih vlasti o vjerskim 
prijelazima nastavio ustaljeni ritam izmjena vladinih ure- 
daba i crkvenih okružnica. Nadbiskup je Stepinac, pak, 
objavio 19. listopada 1941. okružnicu koja se tiče vjerskih 
prelazaka, u kojoj je ponovno naglasio da se na mijen- 
janje vjere nikoga ne smije siliti, ali se, također, nikome 
ne smije priječiti prelazak, ako to osoba traži s ispravnim 
nakanama.!'? U toj se okružnici prvi put spominje i problem 
“misionara“, koji je, također, opterećivao odnose KC-a s 
vlašću u stvarima vjerskih prelazaka. Naime, htijući biti što 
ekspeditivnija, Vlada je na svoju ruku određivala svećenike 
koji bi trebali poučiti u katoličkoj vjeri moguće prijelaznike 
na katolicizam. No, nadbiskup je Stepinac bio protiv takve 
državne ekspeditivnosti i upletanja u crkvene poslove. 


U međuvremenu je “vrlo hitno" ured Vjerskog odsjeka 
uputio 24. listopada 1941. “svim kotarskim oblastima i 
ispostavama“ upute, koje je potpisao Juričev, za vjeroza- 
konski prelaz grkoistočnjaka,“" a prema kojima je Vjerski 
odsjek preuzeo isključivo nadleštvo za prelaženja iz “grkois- 
točne“ vjere, dakle, pravoslavaca, što opovrgava tvrdnje 
da je KC upravljao tim prijelazima. U t. 5 tog se dopisa 
određuje da će “svećenike za vjersku poduku prelaznicima 
odrediti /.../ Vjerski odsjek u sporazumu sa Preuzv. Bisku. 
Ordinariatom.“ S obzirom na okružnicu nadbiskupa St- 
epinca, koja je izdana samo nekoliko dana ranije, a koja 
se protivila državnom određivanju “misionara“, opaska 
Vjerskog odsjeka o dogovoru s crkvenim vlastima samo 


19 Usp. A. Benigar, Alojzije Stepinac, hrvatski kardinal, 2. izd., Zagreb, 1993., 
423, i C. Petešić, Vjesnik, Zagreb, 6. ožujka 1982. 
20 Usp. HDA, Zagreb, MUP-NDH, I-A 2494/41, kut. 34. 

je izraz nadstojnikove želje. No, to ne znači da pojedini 
svećenici, napose redovnički, nisu na svoju ruku preuzimali 
dužnosti “misionara“, na koje ih je odredio Vjerski odsjek. 
Ipak je, čini se, većinu prijelaza iz pravoslavlja u katolištvo, 
napose masovnih, provela sama državna vlast bez sveće- 
nika ili uz suradnju ponekog svećenika koji je ispunjavao 
formalnost “poduke“ i samog “prijelaza.“?! Službeno će 
predstavništvo KC-a, međutim, taj problem raspravljati na 
Biskupskoj konferenciji, koja se upravo pripremala. 


2. “Najznačajnija Biskupska konferencija“ 


Na dokument državnih vlasti od 24. listopada također je 
stigao odgovor, sada s najvišega crkvenog mjesta, Biskup- 
ske konferencije, koja je zasjedala od 17. do 19. studenoga 
1941. godine. Nije se teško složiti i snedobronamjernima 
tumačima da je to bila “jedna od najznačajnijih /.../ kon- 
ferencija,“?? na kojoj su, uz predsjedanje zagrebačkog nad- 
biskupa Stepinca, bili prisutni izaslanik Sv. Stolice Ramiro 
Marcone te biskupi kojima su prilike dopuštale dolazak. 
Oni su 20. studenoga uputili poglavniku predstavku koja 
se bavi pitanjima prelazaka u katolicizam, u kojoj su, ako 
se ona objektivno čita, iskazali neslaganje katoličke hijer- 


21 Usp., primjerice, dopis Ministarstva pravosuđa i bogoštovlja br. 1624-B-1941. 
od 9. rujna 1941. kojim se odobrava molba sela Mikleuška u kutinskoj kotar- 
skoj oblasti za prijelaz u KC, u kojemu se poimenično spominju 102 osobe, a 
naređuje samo da se nadležnome župnom uredu rješenje dostavi u prijepisu 
“na znanje“, što sugerira da katolički svećenik nije bio ni uključen (HDA, Za- 
greb, MUP NDH, I-A 887/41., kut. 32), te gotovo identična rješenja, izdana 24. 
rujna i 24. listopada 1941. za selo Rujnice, općina Tržačka Raštela, i neka druga 
sela, općina Vrsta, kotar Cazin (isto, br. 3033-B-1941., I-A, 401/41, kut. 31, i br. 
4350-B-1941., I-A 2722/41, kut. 34). 

22 Ć. Petešić, Vjesnik, Zagreb, 6. ožujka 1982. 

23 Cjeloviti su memorandum objavili R. Pattee, n.dj., dok. br. LII, 384-395, i F. 
Cavalli, 1! processo dell“ arcivescovo di Zagabria, Roma, 1947., a nepotpuni V. 
Novak, n.dj., 628-630. U knjizi, pak, Katolička crkva i NDH, n.dj., Dokumenti, 
donosim do sada najcjelovitiji tekst memoranduma na hrvatskome. 

arhije u Hrvatskoj s postupcima vlasti u vezi s prelascima 
iz jedne vjere u drugu, čime su, u krajnjoj liniji, spašavali 
ili pokušali spašavati pravoslavno stanovništvo u Hrvatskoj 
od progona i nasilja.?* 


Predstavka, pak, ima dva dijela: u prvome se, kraćem i 
glavnom dijelu iznose sve bitne točke koje su biskupi htjeli 
priopćiti Paveliću: prvo, samo se KC može baviti pitanjem 
prijelaza na katolicizam; drugo, samo crkvena hijerarhija 
ima pravo postavljati ljude koji će poučavati možebitne 
prijelaznike u vjeri (tzv. misionare), a oni, treće, mogu 
biti isključivo ovisni o crkvenim institucijama; četvrto, KC 
će priznati samo one prijelaze koji su se obavili prema 
crkvenim propisima; peto, državne institucije ne mogu 
poništavati prijelaze koje KC priznaje; šesto, episkopat 
izabire Odbor koji će se brinuti o pridržavanju pravila pri 
prijelazima; sedmo, u KC mogu biti primljeni samo oni koji 
slobodno to traže; osmo, obred u koji će prijelaznik prijeći 
ne može odrediti država; deveto, Odbor će organizirati 
tečajeve za one koji propovijedaju mogućim prijelaznic- 
ima, kojima se, deseto, moraju zajamčiti sva građanska 
prava; a u drugome, opsežnijem dijelu iznose se biskupska 
pojašnjenja stajališta iz prvoga dijela predstavke, čime se, 
zapravo, ukazuje na greške počinjene u pitanjima vjerskih 
prijelaza. Izdvajam, pri tome, samo pitanje “misionara“ kao 
ilustraciju crkvenog opiranja nametanju političkih rješenja 
u vjerskim pitanjima. 

Ne treba, ipak, previdjeti činjenicu da neki odlomci biskup- 
skog pisma na prvi pogled zbunjuju. Primjerice odlomak “o 
pogrješkama, radi kojih se konverzije grkoiztočnjaka nisu 
mogle razvijati u onom obimu i sa onim uspjehom, kako bi 


24 To je još očitije iz službenog zapisnika zasjedanja Biskupske konferencije 
(usp. Arhiv Biskupskog ordinarijata Sibenik, bez sign., i J. Krišto, Katolička crkva 
i NDH, 2, n.d., Dokumenti, br. 105 i 110-112. 

se one bile razvijale, kad te pogrješke ne bi bile učinjene“. 
Na drugome se mjestu, pak, slično preporučuje državnom 
poglavaru priječenje nekih pojava među državnim 
službenicima, a “da se vidi, zašto do sada rad oko konverzija 
nije uspio i što bi trebalo učiniti, da se taj rad svede u ko- 
lotečinu promišljenih nastojanja bez uzaludnih pokušaja“. 
Tu se upiru prigovori o bliskoj suradnji hijerarhije KC-a s 
državnim vlastima u procesu prisilnih konverzija i o njezinu 
pristajanju na takve konverzije kao sredstvu za uvećanje 
broja svojih vjernika. No, takvo je čitanje samo površan 
dojam. Kada se ti dijelovi ne istrgnu iz svog tekstualnoga 
(i političkog) konteksta i osobito ako se čitaju u svjetlu 
prvog dijela tog dokumenta te zapisnika zasjedanja, raz- 
vidno je da katolički biskupi nisu htjeli da pitanje vjerskih 
prijelaza i pogreške koje su, prema sudu biskupa, državne 
vlasti učinile u vezi s time, postanu razlogom prekida svih 
odnosa s državnim vlastima. Pritom su oni bili svjesni da 
su se zamjerili državnim vlastima radi odbijanja suradnje 
u pitanjima vjerskih prijelaza, pa su htjeli primiriti njihovu 
srdžbu, ali su ostali pri tvrdnji da je krivnja ipak na civilnima, 
a ne crkvenim vlastima. Štoviše, nisu se skanjivali naglasiti 
da su državne vlasti uistinu počinile teške greške u pitanju 
vjerskih prijelaza, završavajući predstavku i osudom svih 
“zločinstva i ispada“ koji su se dogodili u vezi s njima i bez 
njih. Nisu smatrali kako su te greške samo proceduralne 
naravi nego - što je jasno iz sljedeće sekcije dokumenta te 
svjedočanstava biskupa koji nisu mogli prisustvovati zasje- 
danju - da proizlaze od tuda što su se državne vlasti uopće 
prihvatile reguliranja pitanja vjerskih prijelaza (“prema 
Božanskom pravu i kanonskim odredbama“ pitanje kon- 
verzija spada isključivo na episkopat). No, kako bi ublažili 
tako negativan dojam kod vlasti, biskupi naglašavaju da 
vrhovi vlasti nisu odgovorni za takvo stanje nego ljudi na 

nižim postajama, pri čemu su ponajprije htjeli da vlasti za- 
ustave progone i krvoprolića, napose ako su ona povezana 
s vjerskim prijelazima. 


Državne su vlasti na neki način odgovorile na tu biskupsku 
predstavku poglavniku tako što je 4. prosinca 1941. obja- 
vljena Zakonska odredba Ministarstva pravosuđa i bogo- 
štovlja, koju je osobno potpisao poglavnik, o ukidanju 
julijanskog kalendara s popratnim obrazloženjem. To je, 
izgleda, bio posljednji dokument te kritične godine u vezi 
s vjerskim prijelazima. 


Crkvene su vlasti, sa svoje strane, pošle posrednim putem 
te objavile članak o pastorizaciji grkoistočnjaka u kojemu 
se ponovno iznose pravila u vezi s krštenjem, ženidbom i 
drugima sakramentima za pravoslavno stanovništvo, osla- 
njajući se na instrukcije Kanonskoga prava i raznih vatikan- 
skih kongregacija. Autor je članka pri tome imao u vidu ne 
samo one koji mole za prijelazu KC nego i one pravoslavce 
koji mole katoličko svećenstvo da im krste djecu i pokopaju 
njihove mrtve. U svakom slučaju, zbog upućivanja takvih 
na župne urede, katoličko je dušubrižništo trebalo sigurna 
tumačenja crkvene prakse u nenormalnim uvjetima. 


No, nasreću, Vlada je već odlučila učiniti nešto što će promi- 
jeniti državnu politiku, a ujedno smirujuće djelovati na 
cjelokupnu državnu situaciju. Na sastanku su svih važnijih 
državnih činitelja 2. srpnja usvojeni zaključci, koje je MUP 
pretočio u dokument od 20. srpnja 1942. pod nazivom 
Upute za smirivanje zemlje, s dijelom koji se odnosi i na 
prijelaznike: 


25 Opširnije u: isto, 1. 

26 Usp. Narodne novine, br. 195, Zagreb, 4. prosinca 1941., odnosno KL, g. 
XCII., br. 49, Zagreb, 11. prosinca 1941., 580-581. 

27 Usp. P. L., Pastorizacija grkoistočnjaka, KL, XCIII., br. 5, Zagreb, 29. siječnja 
1942., 50-53. 

3/ Prelaznici sa srbsko-pravoslavne vjeroispoviesti na koju drugu 
priznatu vjeroispoviest državljani su N.D.H. Sam prielaz ne daje 
im nikakva posebna prava. 1.../. 

[4/ Odnosi se na mirovine. ] 

5/ Primanje lojalnih pravoslavnih činovnika u službu 

Država nije dužna nikoga primiti u službu, niti ga u službi držati. 
Ipak nema zapreka da budu primljeni, u državnu službu, lojalni 
pravoslavci, bivši činovnici, ali to pitanje treba riešavati individu- 
alno od slučaja do slučaja.?? 


lako su Upute... predstavljale male pomake nabolje, ko- 
raci su bili prepoznatljivi. Usto, radi ispravljanja mnogih 
nepravilnosti u vezi s vjerskim prijelazima, MUP - Tajništvo 
ministra izdalo je 21. listopada 1942. i okružnicu Pri- 
elaz grčko-istočnjaka na koju priznatu vjeru, u kojoj se 
“najstrože zabranjuje“ svaka tjelesna ili psihička prisila za 
prijelaz na katolicizam.?? 


Sažetak 


Program prevjeravanja je nedvojbeno jedna od najtužnijih stranica vlasti Neza- 
visne Države Hrvatske, što nije novo saznanje. Rijetko se uviđalo, međutim, da 
je taj program državne politike ujedno bio izvor velikih nesuglasica s visokom 
hijerarhijom Katoličke crkve (KC) i Sv. Stolicom. Neslaganje KC-a s državnom 
politikom može se pratiti iz izmjene uredbi i okružnica jedne i druge strane, 
koje su se smjenjivale u nevjerojatno ustaljenom ritmu. Temeljna zamjerka KC-a 
državnim vlastima i glavna točka nesporazuma bili su miješanje države u stvari 
za koje je Katolička crkva smatrala da prirodno spadaju na nju. 

KC je, u tom natjecanju između dviju važnih institucija, nastojeći pretjerano 
ne zaoštriti odnos s vlašću, uspio obraniti svoj temeljni zahtjev. Vjerojatno će 
ponetko požaliti što biskupi, barem u trenutku održavanja Biskupske konfer- 
encije, nisu potpuno zaoštrili svoj odnos prema državnim vlastima u pitanju 
vjerskih prijelaza te pošli “na sve ili ništa“. Ipak je umjesno pitati bi li biskupi u 
danima političkim prilikama tako postigli više no što su postigli načinom koji su 
izabrali. Ne treba smetnuti s uma činjenicu da kraj 1941. istodobno predstavlja 
i kraj nastojanja državne vlasti u vezi s prisilnima vjerskim prijelazima. 


28 HDA, Zagreb, MUP NDH, I-A-V.T. 515/42, kut. 29. 
29 Usp. isto, T. br. 755-1942., Zagreb, 21. listopada 1942., i M. Bulajić, 1, n.dj., 
395 (pogrešno se, pritom, navodi da je dokument nastao “21. novembra“). 

Katoličkoj bi se hijerarhiji moglo prigovoriti što je uopće prihvatila raspravljati 
o vjerskim prelascima, jer je znala da je to bila nemoralna odluka državne vlasti. 
No, i takav se prigovor relativizira kada se uzme u razmatranje cjelokupni po- 
vijesni kontekst. Vodstvo KC-a u Hrvatskoj našlo se pred klasičnom dilemom: 
je li bolje prkositi vlastima, dakle moguće uopće i ne raspravljati o vjerskim 
prijelazima te im omogućiti uništenje još više ljudskih života, ili pokušati spasiti 
što se spasiti dade, upuštajući se u raspravu, a uspostavljajući barem crkvena 
pravila igre? Vodstvo je KC-a, očito, prihvatilo drugo rješenje. 


Bilo je i drugih povijesnih razloga zašto KC-u nije bilo jednostavno otkloniti 
raspravu o vjerskim prelascima. Crkva je, naime, znala da su i u prethodnom 
razdoblju mnogi katolici, napose istočnog obreda, bili prisiljavani prijeći na 
pravoslavlje. S pravom je, stoga, mogla pretpostavljati da bi se barem nekoli- 
cina takvih htjela vratiti u raniju vjeru. 


No, ni u KC-u sve nije bilo zlatno. Poneki je svećenik rado nudio svoje usluge 
državnoj vlasti, ne slušajući ni biskupe niti redovničke poglavare. Uglavnom 
je riječ o mladim ljudima, a utješno je da su bili malobrojni. Historiografija je, 
pak, na njihovima lošim primjerima izradila sud o djelovanju KC-a kao cjeline, 
osobito njezine hijerarhije, sud koji je najčešće bio potpuno negativan. Tako i 
historiografija ima dugova za koje je došlo vrijeme da budu podmireni. 


Zusammenfassung 


Das Programm der Glaubensbekehrung ist sicher eine der traurigsten Seiten 
der Regierung des Unabhangigen Staates Kroatien, wobei dies keine neue 
Erkenntnis ist. Man sah aber sehr selten ein, daB dieses Programm der staatli- 
chen Politik auch eine Quelle groBer Uneinigkeiten mit der hohen Hierarchie 
der Katholischen Kirche und dem Heiligen Stuhl war. Die Uneinigkeit der 
Katholischen Kirche mit der Staatspolitik ist anhand des Austausches von 
Verordnungen und der Rundschreiben beider Seiten ersichtlich, der einem 
festen Rhytmus folgte. Die grundlegende Kritik der Katholischen Kirche und 
der wichtigste Grund fir alle Uneinigkeiten war die Einmischung des Staates 
in Angelegenheiten, die die Katholische Kirche als ihre Domane betrachtete. 


In diesem Wettkampf zwischen zwei wichtigen Institutionen gelang es der 
Katholischen Kirche, ihren grundlegenden Anspruch zu verteidigen. Zur 
gleichen Zeit versuchte sie, ihre Verhaltnisse zur Regierung nicht ubermaBig 
zu verscharfen. Wahrscheinlich werden sich manche daruber beklagen, daB 
die Bischofe, wenigstens wahrend der Bischofskonferenz, ihr Verhaltnis zur 
Regierung in Sachen Bekehrung nicht verscharft hatten und auf ,alles oder 
nichts“ gegangen sind. Trotzdem ist es angemessen zu fragen, ob die Bischo&fe 

unter solchen politischen Umstanden auf diese Weise mehr erzielt hatten als 
mit der gewahlten Methode. Man soll auch nicht vergessen, daB das Ende des 
Jahres 1941 zur gleichen Zeit den SchluB der Bemihungen der Regierung im 
Zusammenhang mit den Zwangsbekehrungen bedeutet. 


Der katholischen Hierarchie k&nnte man vorwerfen, dafB sie sich uberhaupt in 
die Diskussion uber Glaubensbekehrung eingelassen hat, da sie wuBte, daB 
dies eine amoralische Entscheidung der Regierung war. Zieht man den ganzen 
geschichtlichen Kontext in Betracht, relativisiert sich so der Einwand. Die Leitung 
der Katholischen Kirche befand sich vor dem klassischen Dilemma: ist es besser, 
den Behočrden zu trotzen, also das Thema der Glaubensbekehrungen uiberhaupt 
nicht anzusprechen und dadurch das Leben der Menschen noch mehr zu bed- 
rohen, oder sich in die Diskussion einzulassen um zu retten, was zu retten ist 
und zur gleichen Zeit die Spielregeln der Kirche aufzustellen? Die Leitung der 
Katholischen Kirche hat offensichtlich die zweite L&sung angenommen. Es gab 
auch andere geschichtliche Gruunde, warum es fur die Katholische Kirche nicht 
so einfach war, die Diskussion uber die Glaubensbekehrungen abzuweisen. 
Die Kirche wuBte namlich, daB in fruheren Zeiten viele Katholiken in erster 
Linie čstlicher Liturgie dazu gezwungen wurden, die Orthodoxie anzunehmen. 
Deshalb konnte sie mit Recht voraussetzen, daB sich einige doch noch zum 
Christentum bekehren wurden. 


Aber auch in der Katholischen Kirche war nicht alles aus Gold. Einige Priester 
boten_ihre Dienste gerne den Behčrden an und hčrten weder auf Bischo&fe 
noch Ordensvorgesetzte. Normalerweise handelt es sich um junge Leute und 
zum Gluck waren es wenige. Die Historiographie bildete sich auf Grund ihrer 
schlechten Beispiele ein Urteil Uber die Wirkung der Katholischen Kirche, ins- 
besondere ihrer Hierarchie, als Ganzheit. Dieses Urteil war in meisten Fallen 
vollig negativ. So hat auch die Historiographie Schulden, die jetzt beglichen 
werden missen. 


